**Рабочая программа**

Наименование учебного предмета:

**чеченский язык**

Педагог:

Уровень общего образования: **ООО (5-9 класс)**

2020-2021г.

Нохчийн меттан юкъарадешаран юккъерчу школана лерина программа хIоттийна Федеральни пачхьалкхан дешаран стандартан, коьртачу дешаран программин бух т1е а тевжаш, С.Э.Эдиловн нохчийн меттан герггарчу хьесапехь йолчу программех пайда а оьцуш. Кху тIехь тидаме эцна юккъерчу юкъарадешарна леринчу массо а тайпана дешаран декъан гIуллакхаш кхиоран а, вовшахтохаран а программин коьрта идейш а, лехамаш а.

**1. Дешаран предмет Iаморан жамIаш ( планируемые результаты изучения учебного предмета)**

Юкъарадешаран юккъера школа чекхъяьккхиначу дешархочуьнгахь нохчийн маттехула хила деза личностни жамIаш:

-нохчийн къоман культуран коьрта мехаллех санна, нохчийн маттах кхетам хилар, дешар тIехь а, кхетаман, кхоллараллин хьуьнарш, дешархочун гIиллакх-оьздангаллица йоьзна амалш кхиорехь цо дIалоцучу меттигах кхеташ хилар;

-нохчийн мотт эстетически мехалла санна тIеэцар; цунах дозалла дар, цуьнан ларам бар; къоман культуран хилам и хиларе терра, нохчийн меттан башхалла а, цIаналла а ларъян езар; мотт бийцар шардаре а, говза, шера бийцаре а кхачар;

- къамел дечу хенахь шен ойланаш а, синхамаш а паргIат бовзийта а, дешнийн барам а, караберзийна грамматически гIирсаш тоъъал хилар; ша дечу къамелана тидамбеш, ша-шена мах хадо хааран хьуьнар хилар;

- нохчийн мотт уьйран а, юкъаметиггалин гIирс а, пачхьалкхан мотт а хиларх кхетар; нохчийн мотт дешаран, къинхьегаман, говзаллин гIуллакхдарехь а, ша вовзийтарехь а, юкъараллехь ша дIалоцу йолу меттиг билгалъярехь а оьшуш хиларх кхеташ хилар;

- вовшашца а, кхечу къаьмнийн векалшца а юкъаметтигаш дIакхехьарехь нохчийн маттах пайда эца кийча хилар; къаьмнийн культурийн юкъаметтигаш дIакхехьарехь къинхетаме а, машаре а хилар;

- шен къоман а, РФ-цехь дехачу къаьмнийн а, дуьненаюкъара культура а йовзарехь нохчийн мотт мехала гIирс хиларх кхеташ хилар.

Юкъарадешаран юккъера школа чекхъяьккхиначу дешархочо нохчийн маттехула карадерзо деза **метапредметни жамIаш**:

1) къамелдаран массо а тайпа карадирзина хилар:

- барта а, йозанан а хаам цхьанатайпана тIеэца безаш хиларх кхетар;

-ешаран тайп-тайпана кепаш карайирзина езаш хилар;

-тайп-тайпанчу хьостанашкара хаамаш схьалаха хааран хьуьнар хилар, ШХГI а, дешарна лерина компакт-дискаш, Интернетан гIирсаш юкъа а лоцуш;

-билггалчу темина коьчал схьалаха а, цхьана кепе яло а хаар карадерзор; шенна хаам схьалаха а, иза къасто а, цунна анализ ян а хаар; хаамийн технологи а, технически гIирсаш юкъа а лоцуш, йоьшуш я ладугIуш бевзина хаам хийца а, ларбан а, дIабовзийта а хаар;

-хиндолучу дешаран декъан гIуллакхийн (цхьаммо ша а, вукхаьрца цхьаьна а) Iалашо билгалъян а, хьалха-тIаьхьа дийриг билгалдан а, барта а, йозанан а кепехь цхьанатайпанара жамIийн мах хадо хааран хьуьнар хилар;

-паргIатчу кепехь барта а, йозанехь а нийса шен ойланаш йовзийта хьуьнар хилар;

-шен нийсархошна хьалха доклад ян я цхьа хаамбан хаар;

2) карадирзиначу хаарех, шардарех, карадерзорех дахарехь пайда эцар;

- билгалбиначу барамехь яцйина (план, юхасхьайийцар, изложени, конспект) ладоьгIна я дIаешна текст юха схьайийца хаар;

- оьрсийн мотт Iаморехь нохчийн маттах пайда эца хаар;

- меттан башхаллех пайда эца хааар ( нохчийн меттан, оьрсийн меттан, кхечу пачхьалкхийн меттанийн, литературин урокашкахь).

3) - тайп-тайпана юкъараллин хьелаш тидаме а оьцуш, къамелдарехь а, дийцаре даршкахь, дискуссешкахь дакъа лаца а, барта а, йозанан а аларш кхолла а хаар;

Юкъарадешаран юккъера школа чекхъяьккхиначу дешархочун нохчийн мотт караберзоран **предметни жамIаш ду:**

I)нохчийн мотт нохчийн къоман, Нохчийн республикан пачхьалкхан мотт, юкъа меттигаш дIакхехьаран гIирссанна бовзийтар; меттана халкъан уьйрхила езара; адамандахарехьа, юкъараллехьматтодIалоцуметтигйовзийтар;

2) личностанкхетамана, кхоллараллинахьуьнаршкхиорехь, йоза-дешаркарадерзорехь, ша-шендешарлакхадаккхарехьматтодIалоцучуметтигахкхетар;

3) массо а тайпана къамелдаран кепаш карайирзина хилар:

**ладогIар а, ешар а**

-барта а, йозанан а кепара хаамах цхьатера кхетар (Iалашонех, текстан теманех, коьртачу а, тIебузучу а хаамех-книгица а, роггIана арахоьцучу тептаршца а болх баран кепаш а евзаш хилар, ешна текст (план, тезисаш) хаамийн кепара хийца хаар карадерзор;

-паргIат электронни а, справочни а литературех а, тайп-тайпанчу словарех а пайда эца хааран хьуьнар хилар;

-тайп-тайпанчу жанрийн, хотIан тексташ ладогIарца цхьанатайпана тIеэцар; ладогIаран массо а кеп карайирзина хилар (текстан коьртачу чулацамах кхеташ, хаамаш схьахаьржина белахь а);

-къамелан аларш дуста хаар церан чулацамца а, меттан гIирсех пайда эцарца а, матто кхочушдечу гIаллакхийн тайп-тайпаналлица а.

**къамелдар а, йоза а:**

-билгалбиначу яцъяран барамехь барта а, йозанан кепехь а ешна я ладоьгIна текст юхаметтахIотто хаар (юхасхьайийцар, план, тезисаш);

-текст кхолларан норманаш а ларъеш (хьекъале а, хьалха-тIаьхьа йогIуш а, йозаелла а, темица йогIуш а хилар) паргIат барта а, йозанан а кепехь шен ойланаш йовзийта хьуьнар хилар; хезначуьнга, гиначуьнга, ешначуьнга, хьайна гонаха долучу бакъдолучуьнга а, хиламашка болу хьежам цхьанатайпана хилийтар;

-дагалаьцнарг а, тIекаре яран хьал а тидаме а оьцуш, тайп-тайпанчу кепийн, хотIан барта а, йозанан а тексташ кхолла хаар;

-хьалха лаьттачу коммуникативни декхаршца йогIуш, кхетамца меттан гIирсаш харжарца тайп-тайпанчу жанрийн тексташ (дийцар, хетарг (отзыв), кехат (письмо), расписка, тоьшалла (доверенность), заявлени) кхолла хаар;

-цхьаммо дечу (монологан), шиммо дечу (диалоган) къамелан тайп-тайпана кепаш карайирзина хилар; шен нийсархошна хьалха боццачу хаамца я доклад ярца къамел дар;

-тIекаре ечу хенахь нохчийн литературин меттан коьрта орфоэпически, лексически, грамматически норманаш ларъяр; гIиллакхехь лексикех а, фразеологих а пайда эцар; йозанехь коьрта нийсаяздаран (орфографин) а, пунктуацин а бакъонаш ларъяр;

-къамелан оьздангалла а ларъеш, тIекаре ярехь дакъалаца хьуьнар хилар;

-шен къамелана ша-шена терго яр; хьалха хIоттийначу Iалашоне кхачар а, меттан исбаьхьаллин гIирсех пайда эцар а, цуьнан чулацам а тидаме а оьцуш, шен къамелан мах хадон хьуьнар хилар; грамматически а, къамелан а гIалаташ, кхачамбацарш карон а, уьш нисдан а хаар; шен тексташ кхачаме ялон а, редактировать ян а хаар;

4) нохчийн маттах болу Iилманан хаарийн бух караберзор;

5) лингвистикин базови кхетамаш караберзор: лингвистика а, цуьнан коьрта дакъош а; мотт а, къамел а, тIекаре яр, барта а, йозанан а къамел; монолог, диалог; тIекаре яран хьал; маьIнийн-

функциональни къамелан тайпанаш (дийцар, суртхIоттор, ойлаяр); текст, меттан коьрта цаIаллаш, церан билгалонаш а, къамелехь пайда эцаран башхаллаш а;

6) дешан тайп-тайпанан кепара таллам бар (фонетически, морфемни, дошкхолладаларан, лексически, морфологически), предложени а, дешнийн цхьаьнакхетар а синтаксически къастор: текстана, цуьнан чулацамца а, дIахIоттаман коьртачу билгалонашца, исбаьхьаллин гIирсех пайда эцарца а боьзна, таллам бар;

7) исбаьхьаллин литературин текстана талламбеш, нохчийн меттан эстетически декхарех кхеташ а, къамелан аларан эстетически агIонгахьара мах хадо хаа хьуьнар хилар.

**Дешаран предметана материально-технически кхачоярна лерина хьехамаш (описание учебно-методического комплекта и материально-техническогообеспечения образ.деят-ти)**

Билгалбиначу кхиамашка кхачархьама, хьехар оьрсийн а, нохчийн а меттанашкахь долучу школашкахь нохчийн мотт Iаморехь пайда эца магийнарг:

1. Юккъерчу юкъарадешаран школашна лерина нохчийн меттан учебникаш: Овхадов М., Ж. М. Махмаев, Абдулкадырова Р.А. 5-6 классашна.

Овхадов М.,Абдулкадырова Р.А.7-чу классана.

Джамалханов З.Д., Вагапова Т.М., Эсхаджиев Я.У., Овхадов М.,Абдулкадырова Р.А.8-9 классашна.

2. Нохчийн меттан учебникашна методически хьехамаш.

3. Тайп-тайпана тексташ, тесташ. Диктантийнгуларш.

4. Дешаран дошамаш.

**2. Белхан программин чулацам.**

**5 класс-102 с.**

Вайн мотт-вайн хазна.

1амийнарг карладаккхар. Къамелан дакъош. Синтаксисах лаьцна юьхьанцара кхетам. Дешнийн цхьаьнакхетар. Дешнийн цхьаьнакхетарехь коьрта а, дозуш долу дешнаш. Предложенин тайпанаш: дийцаран а, хаттаран а, айдаран а, т1едожоран а.

Предложенин коьрта меженаш: подлежащи, сказуеми. Предложенин коьртаза меженаш. Кхачам. Къастам. Латтам. Яржаза а,яьржина а предложенеш. Предложенин цхьаьнатайпанара меженаш. Цхьаьнатайпанарчу меженашкахь юкъара дешнаш. Т1едерзар. Хуттаргашца йолу чолхе предложенеш. Чолхе предложенешкахь сацаран хьаьркаш х1иттор. Ма-дарра къамел. Диалог

**Фонетика, графика, орфографии.**

Мукъа а, мукъаза а аьзнаш. Нохчийн абат. Ши аз билгалдеш долу мукъа элпаш.

Зевне а, къора а мукъаза аьзнаш. Шала мукъаза элпаш. Шалха элпаш. Деха а, доца а мукъа аьзнаш. Дифтонгаш. Й элпан маь1на а, нийсаяздар. Йиш хадоран хьаьрк.

**Лексика.**

Лексиках кхетам. Дешан лексически маь1на. Дешнийн нийса а, тардина а маь1на. Омонимаш. Синонимаш. Антонимаш. Дешний ч1аг1делла цхьаьнакхетарш.

Лексиках 1амийнарг карладаккхар.

**Морфологи. Дошкхолладалар а, орфографии.**

Дошкхолладаларх, орфографех кхетам балар. Дешнийн кхолладалар. Дешан х1оттам. Орам а, гергара дешнаш. Дешан чаккхе. Дешхьалхе. Суффиксан тайпанаш. Суффиксан маь1на. Лард. Схьадевлла а, схьадовлаза а дешнаш. 1амийнарг карладаккхар.

Ц1ердош. Юкъара а,долахь а ц1ердешнаш. Ц1ердешнийн цхьаллин а,дукхаллин а терахь.

Ц1ердешнийн грамматически классаш. Ц1ердешнийн дожарш. Ц1ердешнийн легарш. Дацаран дакъалг ***ца*** ц1ердешнашца нийсаяздар. Ц1ердешнийн суффиксаш. Оьрсийн маттера т1езцначу ц1ердешнийн нийсаяздар. Ц1ердешнийн кхолладаларан некъаш. Ц1ердош морфологически къастор. 1амийнарг карладаккхар.

**6 класс.**(102 сахьт)

Вайн мотт-вайн бахам.

Карладаккхар. Къамелан дакъош. Текст а, цуьнан башхаллаш а. Текстан коьрта чулацам а, билгалонаш а, маь1нин коьрта дешнаш. Текст а, къамелан стилаш а. **Билгалдош.** Мухаллин, юкъаметтигаллин билгалдешнаш. Лааме а, лаамаза а билгалдешнаш. Цхьадолчу билгалдешнийн терахь а, классан гайтам а. Мухаллин билгалдешнийн даржаш. Билгалдешнийн легарш. Билгалдешнийн кхолладалар. Т1еэцна билгалдешнаш нийсаяздар. Билгалдош морфологически таллар. Терахьдоша. Терахьдешнийн тайпанаш:  масаллин, рог1аллин, декъаран, гулдаран, билгалза-масаллин, эцаран, дакъойн. Терахьдешнийн х1оттам. Терахьдешнийн легадалар. Терахьдешнийн нийсаяздар. Терахьдош морфологически талла. .Ц1ерметдош. Ц1ерметдешнийн тайпанаш: яххьийн, дерзоран, доладерзоран, дерзоран-доладерзоран, гайтаран, къастаман, къастамза, дацаран, хаттаран-юкъаметтигаллин. Ц1ерметдош морфологически таллар. Хандош. Хандешан билгалза кеп. Хандешан хенаш: карара хан, яхана хан, йог1у хан. Цхьадолчу хандешнийн терахь а, классаш а. Хандешан цхьаллин а, дукхазаллин а кепаш. Хандош морфологически таллар. 1амийнарг карладаккхар.

**7класс.**(102сахьт)

Нохчийн матах дош.

1амийнарг карладаккхар. Билгалдош. Ц1ерметдош. Хандош. Литературни меттан стилаш. Диалог-текстан кеп. Диалоган кепаш. Хандешан саттамаш. Билгала саттам. Бехкаман саттам. Лаа-ран саттам. Т1едожаран саттам.. Хандешан хьалхара а, шолг1а а спряженеш. Хандешнийн кхолладалар. Хандешан хаттаран кепаш. Хандешнашца дацаран дакъалгаш. Хандош морфолигически къастор. Причасти. Причасти хенашца хийцаялар. .Лааме а, лаамаза а причастеш. Причастин карчам. Причастийн легаяр. Причастин нийсаязъяр. Причасти морфологически къастор. Деепричасти а, цуьнан грамматически билгалонаш а. Деепричастин хенаш. Деепричастин карчам. Масдар. Масдар классашца а, терахьашца а хийцадалар. Масдаран легар. Масдарца дацаран дакъалг ца нийсаяздар. Масдаран карчамаш а, церан синтаксически г1уллакх. Куцдош. Куцдешан тайпанаш, церан маь1наш. Куцдешан синтаксически г1уллакх. Куцдешнийн дустаран даржаш. Куцдеш-нийн кхолладалар а, нийсаяздар а. Куцдош морфологически къастор. Г1уллакхан къамелан дакъош. Дешт1аьхье. Дешт1аьхьенин тайпанаш. Дешт1аьхьенийн нийсаязъяр. Хуттургаш, церан тайпанаш. Хуттургийн нийсаязъяр. Дакъалгаш, церан тайпанаш. Дакъагийн нийсаяздар. Айдардош. Айдардешнийн тайпанаш а, церан нийсаяздар а. Морфологически талларш. 1амийнарг карладаккхар.

**8класс.**(102 сахьт)

Ненан мотт-дахаран хазна.

1амийнарг карладаккхар. Орфографи.Дешнийн цхьанакхетаран а, церан тайпанаш а. Предложенехь дешнийн уьйр. Предложенин коьрта меженаш. Подлежащи. Сказуеми. Хандешан цхьалхе сказуеми. Ц1еран х1оттаман сказуеми. Подлежащиний, ц1еран х1оттаман сказуеминий юккъехь тире. Хан-дешан х1оттаман сказуеми. Предложенин коьртаза меженаш. Нийса кхачам. Лач кхачам. Къастам (берта а,бертаза а). .Юххедиллар. Латтам.Даран суьртан латтам. Бараман латтам. Меттиган латтам. Хенан латтам. Бахьанин латтам. 1алашонан латтам. Бехкаман а, дуьхьалара латтамаш. Цхьалхечу предложенийн кепаш. Цхьанах1оттаман а, шинах1оттаман а предложенеш. Билгала-юьхьан предложенеш. Билгалза-юьхьан предложенеш. Юкъара-юьхьан предложенеш. Юьхьаза предложенеш. Ц1еран предложенеш. Юьззина а, юьззина йоцу а предложенеш. .Предложенин цхьанатайпанарчу меженех юкъара кхетам. Предложенин цхьанатайпанарчу меженашкахь хуттургаш. Цхьанатайпанара а, цхьанатайпанара боцу а къастамаш. Цхьанатайпанарчу меженашца юкъара дешнаш. Предложеница грамматически уьйр йоцу дешнаш. Т1едерзар. Юкъадало дешнаш а, предложенеш а. Х1аъ, х1ан-х1а дешнаш-предложенеш. Айдардешнаш-предложенеш. Пред-ложенин шакъаьстинчу меженех юкъара кхетам. Шакъаьстина латтамаш. Шакъаьстина юххедиллар. Хенан а, меттиган а латтамийн дурсаш. Ма-дарра а, лач а къамелах юкъара кхетам. Ма-даррачу къамелехь сацаран хьаьркаш. Ма-дарра къамел лач къамеле дерзор. Цитаташ а, церан нийсаязър а. .Грамматически талларш. 1амийнарг карладаккхар.

**9 класс (99 сахьт)**

1амийнарг карладаккхар. Коьрта а, коьртазаа меженаш. Чолхечу предложенех юкъара кхетам. Чолхе-цхьаьнакхеттачу предложенех юкъара кхетам. Чолхе-цхьанакхеттачу предложенешкахь дозаран, дуьхьалара, къасторан хуттургаш. Чолхе-карарчу предложенех лаьцна юкъара кхетам. Чолхе-карарчу предложенехь т1етухучун меттиг, сацаран хьаьркаш. Т1етухучу предложенин кепаш. Кхачаман т1етуху предложени. Къастаман т1етуху предложени (юкъара кхетам). Хенан т1етуху предложенеш. Даран-суьртан т1етуху предложенеш. Бахьанин т1етуху предложенеш. Чолхечу предложенех лаьцна юкъара кхетам. Хуттургаш йоцчу чолхечу предложенешкарчу цхьалхечу предложенийн маь1наш а, сацаран хьаьркаш а. Мотт а, цуьнан маь1на а, коьрта билгалонаш а. Меттан 1илманан дакъош а, церан маь1наш. Синонимика стилистикан бух бу. Литературни меттан норманаш, меттан исбаьхьаллин башхаллаш, къамелан оьздангалла. 1амийнарг карладаккхар-5с.

Талламан диктанташ-5с.

Г1алаташ т1ехь болх бар-5с.

Кхоллараллин белхаш (изложенеш.)-8с.

КИМ т1ехь болх бар- 13с.

1амийнарг т1еч1аг1дар-5с.

**3. Белхан программин чулацам (Тематическое планирование с указанием кол-ва часов, отводимых на основе каждой темы)**